C 15/28
SL
Uradni list Evropske unije
16.1.2023
Stranki v postopku v glavni stvari Tožeča stranka: AB Tožena stranka: Finanzamt Köln-Süd
Vprašanje za predhodno odločanje Ali je treba določbe Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb (UL 2009, L 353, str. 71) (1), ki je začel veljati 1. junija 2002 (v nadaljevanju: Sporazum o prostem pretoku oseb), zlasti člena 7 in 15 Sporazuma o prostem pretoku oseb v povezavi s členom 9(2) Priloge I k temu sporazumu (pravica do enake obravnave), razlagati tako, da nasprotujejo določbi države članice, v skladu s katero sicer lahko delavci z državljanstvom države članice EU ali EGP (vključno Nemčije), ki imajo stalno ali običajno prebivališče v Nemčiji ali državi EU/EGP, prostovoljno zahtevajo odmero dohodnine v zvezi z dohodki iz zaposlitve, obdavčljivimi v Nemčiji (odmera na zahtevo), zlasti z namenom, da z upoštevanjem izdatkov (poslovnih stroškov) in vračunanjem nemškega davka od plač, zadržanega v postopku odtegnitve davka pri viru, prejmejo vračilo dohodnine, te pravice pa nimajo nemški in švicarski državljani s prebivališčem v Švici?
(1)
UL 2009, L 353, str.
71.
Predlog za sprejetje predhodne odločbe, ki ga je vložilo Bundesarbeitsgericht (Nemčija) 10. oktobra 2022 – JK/Kirchliches Krankenhaus (Zadeva C-630/22) (2023/C 15/30) Jezik postopka: nemščina Predložitveno sodišče Bundesarbeitsgericht
Stranki v postopku v glavni stvari Tožeča stranka, nasprotna stranka v pritožbenem postopku in revidentka: JK Tožena stranka, pritožnica in nasprotna stranka v revizijskem postopku: Kirchliches Krankenhaus
Vprašanji za predhodno odločanje 1.
Ali je s pravom Unije, zlasti Direktivo Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (v nadaljevanju: Direktiva 2000/78) (1), ob upoštevanju člena 21 Listine Evropske unije o temeljnih pravicah (v nadaljevanju: Listina), združljivo, če nacionalna določba določa, da zasebna organizacija, katere etika temelji na veri, lahko: (a) osebe, ki so pred sklenitvijo delovnega razmerja izstopile iz določene verske skupnosti, šteje za neprimerne za zaposlitev v njenih službah, ali (b) od oseb, ki delajo zanjo, zahteva, da pred sklenitvijo delovnega razmerja niso izstopile iz določene verske skupnosti, ali (c) za nadaljevanje delovnega razmerja določi pogoj, da se oseba, ki dela zanjo in ki je pred sklenitvijo delovnega razmerja izstopila iz določene verske skupnosti, ponovni včlani v to versko skupnost, če od oseb, ki delajo zanjo, sicer ne zahteva, da pripadajo tej verski skupnosti?